stanford-oval/wikipedia huggingface dataset:
CHL Top Prospects Game
Tähdistöottelut ja tapahtumapaikat

| Vuosi | Ottelu | Paikka |
| --- | --- | --- |
| 1992 | Team West 5–4 Team East |  SaskPlace, Saskatoon, Saskatchewan |
| 1993 | WHL/OHL 7–5 QMJHL |  Montreal Forum, Montreal, Quebec |
| 1994 | WHL/OHL 9–7 QMJHL/Atlantic |  Moncton Coliseum, Moncton, New Brunswick |
| 1995 | WHL/QMJHL 8–3 OHL |  Kitchener Memorial Auditorium, Kitchener, Ontario |
| 1996 | Team Cherry 9–3 Team Orr |  Maple Leaf Gardens, Toronto, Ontario |
| 1997 | Team Orr 7–2 Team Cherry |  Maple Leaf Gardens, Toronto, Ontario |
| 1998 | Team Cherry 4–2 Team Orr |  Maple Leaf Gardens, Toronto, Ontario |
| 1999 | Team Orr 4–3 Team Cherry |  Pengrowth Saddledome, Calgary, Alberta |
| 2000 | Team Orr 6–3 Team Cherry |  Air Canada Centre, Toronto, Ontario |
| 2001 | Team Orr 5–3 Team Cherry |  Pengrowth Saddledome, Calgary, Alberta |
| 2002 | Team Tiger 7–4 Team Hrudey |  SaskPlace, Saskatoon, Saskatchewan |
| 2003 | Team Cherry 4–3 Team Orr |  Kitchener Memorial Auditorium, Kitchener, Ontario |
| 2004 | Team Orr 6–2 Team Cherry |  John Labatt Centre, London, Ontario |
| 2005 | Team Cherry 8–4 Team Davidson |  Pacific Coliseum, Vancouver, Brittiläinen Kolumbia |
| 2006 | Team Orr 7–2 Team Cherry |  Scotiabank Place, Ottawa, Ontario |
| 2007 | Team Red 5–3 Team White |  Colisée Pepsi, Quebec |
| 2008 | Team White 8–4 Team Red |  Rexall Place, Edmonton, Alberta |
| 2009 | Team Orr 6–1 Team Cherry |  General Motors Centre, Oshawa, Ontario |
| 2010 | Team Cherry 4–2 Team Orr |  WFCU Centre, Windsor, Ontario |
| 2011 | Team Orr 7–1 Team Cherry |  Air Canada Centre, Toronto, Ontario |
| 2012 | Team Cherry 2–1 Team Orr |  Prospera Place, Kelowna, Brittiläinen Kolumbia |
| 2013 | Team Orr 3–0 Team Cherry |  Scotiabank Metro Centre, Halifax, Nova Scotia |
| 2014 | Team Orr 4–3 Team Cherry |  Pengrowth Saddledome, Calgary, Alberta |
| 2015 | Team Orr 6–0 Team Cherry |  Meridian Centre, St. Catharines, Ontario |
| 2016 | Team Orr 3–2 Team Cherry |  Pacific Coliseum, Vancouver, Brittiläinen Kolumbia |
| 2017 | Team Cherry 7–5 Team Orr |  Colisée Pepsi, Quebec |
| 2018 | Team Cherry 7–4 Team Orr |  Sleeman Centre, Guelph, Ontario |
| 2019 | Team Orr 5–4 Team Cherry |  Westerner Park Centrium, Red Deer, Alberta |
| 2020 | Team White 5–3 Team Red |  FirstOntario Centre, Hamilton, Ontario |
Aiheesta muualla

Home Hardware Top Prospects Game (Arkistoitu – Internet Archive) (englanniksi)
CHL:n kotisivut (englanniksi)
Boris Gelfand

| Boris Gelfand |
| --- | --- |

Henkilötiedot
Syntynyt: 24. kesäkuuta 1968 (ikä 56)
Kansalaisuus:   israelilainen
Shakinpelaaja
Titteli:  suurmestari
Elo-luku:  2 777 (tammikuussa 2014) FIDE:n listan sijoitus 8.
Korkein Elo:  2 777 (syyskuussa 2013)
Boris Gelfand (hepr. ‏בוריס גלפנד‎, synt. ven. Борис Абрамович Гельфанд, Boris Abramovitš Gelfand, valkoven. Барыс Абрамавіч Гельфанд, Barys Abramavitš Helfand; s. 24. kesäkuuta 1968) on israelilainen shakin suurmestari ja shakkikirjailija. Vuonna 2010 Gelfand voitti FIDEn maailmancupin, mikä avasi hänelle paikan kahdeksan pelaajan joukkoon MM-ehdokasotteluihin. Ehdokasotteluiden finaalissa Gelfand kukisti Aleksandr Grištšukin ja saavutti oikeuden haastaa Viswanathan Anandin maailmanmestaruudesta vuonna 2012. MM-ottelussa tilanne oli pitkien pelien jälkeen tasan molempien voitettua yhden pelin. Lopulta mestaruus ratkaistiin neljässä nopean shakin katkaisupelissä, jotka voitti Anand pistein 2½ – 1½, joten Anand säilytti mestaruutensa.
Elämä ja ura

Gelfand syntyi Minskissä, Valko-Venäjällä. Hän muutti Israeliin vuonna 1998 ja asuu nykyisin Rishon LeZionissa.
Gelfand voitti Neuvostoliiton juniorien maailmanmestaruuden 17-vuotiaana ja juniorien Euroopan mestaruuden kaksi vuotta myöhemmin. Hän saavutti suurmestarin arvon vuonna 1989. Hän on voittanut noin 30 turnausta ammattilaisurallaan, mukaan lukien turnaukset
Wijk aan Zeessa (1992 ja 1994), ensimmäisen sijan Bielissä (1993), Dos Hermanas -turnauksen (1994), Belgradissa (1995), Tilburgissa (1996), Malmössä (1999) ja Pamplonassa 2004.
Gelfand ei ollut yksi suosikeista shakin MM-turnauksessa 2007, mutta hän yllätti sijoittumalla siinä kolmanneksi jakaen saman pistemäärän toiseksi tulleen Vladimir Kramnikin kanssa.
Vuonna 2010 Gelfand voitti FIDE:n maailmancupin, mikä avasi hänelle paikan kahdeksan pelaajan joukkoon MM-ehdokasotteluihin. Neljännesfinaaleissa Gelfand voitti Şəhriyar Məmmədyarovin pistein 2½–1½. Semifinaaleissa vastaan tuli Veselin Topalovin kukistanut Gata Kamski. Tilanne oli pitkien pelien ja nopean shakin jälkeen tasan, mutta Gelfand oli parempi pikashakissa. Kuuden pelin mittaisessa finaalissa Gelfand kukisti Aleksandr Grištšukin viimeisen pelin voitollaan ja saavutti oikeuden haastaa Viswanathan Anandin maailmanmestaruudesta vuonna 2012.
Vuoden 2012 maailmanmestaruusottelussa tilanne oli pitkien pelien jälkeen tasan molempien voitettua yhden pelin. Lopulta mestaruus ratkaistiin neljässä nopean shakin katkaisupelissä, jotka voitti Anand pistein 2½–1½, joten Anand säilytti mestaruutensa.
Aiheesta muualla

FIDE-kortti: Boris Gelfand (englanniksi)
Boris Gelfand ChessGames.com-sivustolla (englanniksi)
Australian parlamenttivaalit 2013

Australian parlamenttivaalit 2013 järjestettiin 7. syyskuuta 2013. Vaaleissa valittiin Australian edustajainhuoneen kaikki 150 jäsentä ja 40 senaatin 76 jäsenestä. Ääniä annettiin 13 726 070 kappaletta.
Tausta

Edelliset parlamenttivaalit olivat johtaneet Työväenpuolueen vähemmistöhallitukseen. Kesäkuussa 2013 Kevin Rudd syrjäytti Julia Gillardin Työväenpuolueen johdosta ja pääministerin virasta ja julisti vaalipäiväksi 7. syyskuuta.
Tulokset > Edustajainhuone

| Puolue | Edustajanpaikat | Ääniosuus |
| --- | --- | --- |
| Liberaalipuolueen ja  Kansallispuolueen koalitio | 90 | 45,6 % |
| Työväenpuolue | 55 | 33,4 % |
| Vihreät | 1 | 8,6 % |
| Palmer United Party | 1 | 5,5 % |
| Katter's Australian Party | 1 | 1,0 % |
| Muut | 0 | 4,5 % |
| Sitoutumattomat | 2 | 1,4 % |
| Yhteensä | 150 | 100 % |
Tulokset > Senaatti

| Puolue | Edustajanpaikat | Ääniosuus |
| --- | --- | --- |
| Liberaalipuolueen ja  Kansallispuolueen koalitio | 17 | 37,7 % |
| Työväenpuolue | 12 | 30,1 % |
| Vihreät | 4 | 8,6 % |
| Palmer United Party | 2 | 4,9 % |
| Liberaalidemokraatit | 1 | 3,9 % |
| Nick Xenophon Group | 1 | 1,9 % |
| Family First | 1 | 1,1 % |
| Australian Motoring Enthusiast Party | 1 | 0,5 % |
| Australian Sports Party | 1 | 0,0 % |
| Muut | 0 | 11,3 % |
| Yhteensä | 40 | 100 % |
Seuraukset

Koalition vaalivoiton seurauksena Australian pääministeriksi nimitettiin Tony Abbott.
Aiheesta muualla

Kuvia tai muita tiedostoja aiheesta Australian parlamenttivaalit 2013 Wikimedia Commonsissa
Carmenère

Carmenèresta valmistettua viiniä.
Carmenère-rypäle on alun perin kotoisin Médocin alueelta Ranskasta, jossa se oli paljon käytetty rypälelajike 1800-luvulla. Sitä pidettiin pitkään Merlot-lajikkeena, mutta nykyisin Carmenère on kuitenkin tunnistettu omaksi rypäleekseen, ja siitä tehnyt viinit myydään joko nimellä Carmenère tai Grande Vidure. Phylloxera–viinikirva hävitti lajikkeen Ranskasta täysin 1890-luvulla. Chile, jonne rypäle tuotiin 150 vuotta sitten, on ainoa maa maailmassa, missä lajike on säilynyt.
Carmenère ei täysin sovellu pitkään pullokypsytettävien viinien rypälelajikkeeksi. Parhaimmillaan siitä tehty viini on useimmiten 2–5 vuoden ikäisenä.
Parhaimpana Carmenère-alueena pidetään Colchaguan laaksoa, joka sijaitsee Chilessä noin 130 km etelään Santiagosta. Rypäle viihtyy ja antaa parhaan sadon leudon välimerellisessä ilmastossa. Maaperän tulisi olla hedelmällistä savensekaista lietemaata. Myös savensekainen hiekkamaa käy.
Carmenère-viinin tuoksu on runsas, yrttinen ja rehevä, sekä aina voimakas. Kaikkia Carmenère-viinejä yhdistää runsas ja täyteläinen, lämmin, hieman mausteinen, pehmeä, mehevä, pitkä maku.
Cheech & Chong

Tommy Chong
Cheech & Chong on komediapari, joka koostuu kanadalais-amerikkalaisesta Tommy Chongista ja meksikolais-amerikkalaisesta Cheech Marinista. Parin aktiivinen ura oli 1970-luvulta 1980-luvun puoliväliin saakka. Pari on kuitenkin esiintynyt yhdessä jälleen 2000-luvulta alkaen.
Cheech & Chong tunnetaan komedia-albumeistaan ja elokuvistaan, jotka sisältävät paljon hippeihin ja kannabikseen liittyviä vitsejä.
Historiaa

Cheech & Chong tuli alun perin tunnetuksi stand-up-esiintymisistään ja komedia-albumeistaan. Ensimmäinen albumi Cheech & Chong julkaistiin vuonna 1971. Koko Yhdysvaltain kansansuosioon komediapari tuli kuitenkin vasta elokuviensa myötä, joista tunnetuimpia ovat Täysin pilvessä (Up In Smoke, 1978), Cheech & Chong: Toinen elokuva (Cheech & Chong’s Next Movie, 1980) ja Jääunia (Nice Dreams, 1981). Näiden elokuvien jälkeen tulivat It Came from Hollywood ja Cheech & Chong (Things Are Tough All Over), jotka kummatkin saivat ensi-iltansa 1982 mutteivät enää yltäneet aiempien elokuvien suosioon. Vuoden 1983 Still Smokin’ elvytti parin mainetta, mutta sitä seuranneet Korsikalaiset veljekset (Cheech & Chong's The Corsican Brothers, 1984) ja Get Out of My Room (1985) eivät olleet enää yleisön mieleen. Komediapari päätti hajota 1985 aikana.
Cheech Marin jatkoi elokuvissa näyttelemistä aktiivisesti, mutta Tommy Chong ei ollut läheskään niin aktiivinen. Chong on saanut myöhemmin näkyvyyttä komediasarjoissa kuten Dharma & Gregin Carlina ja 70's Shown hippinä nimeltä Leo. Chong on myös medioissa maininnut tyytymättömyyttä Yhdysvaltojen huumepolitiikkaan varsinkin marihuanan osalta.
Brändilähettiläs

Brändilähettiläs tarkoittaa markkinointialalla ihmistä, joka työskentelee yrityksessä, edustaa organisaatiota tai brändiä. Brändilähettiläs kuvastaa yrityksen imagoa, näkyvyyttä, arvoa, tavoitteita sekä aatteita. Käytännön tasolla brändilähettiläs esimerkiksi kommunikoi kevyesti asiakasrajapintojen kanssaselvennä ja välittää käytännön tasolla olevaa viestiä siitä, millainen yritys on.
Amerikankarvatonterrieri

| Amerikankarvatonterrieri |
| --- | --- |

Avaintiedot
Alkuperämaa:  Louisiana,  Yhdysvallat
Määrä:  Suomessa rekisteröity 575
Rodun syntyaika:  UKC (United Kennel Club) -rekisteröinti omana rotunaan vuodesta 2004, sitä ennen amerikanrottaterrierin (Rat Terrier) karvaton variaatio. Suomeen ensimmäiset kolme yksilöä saapuivat vuonna 2003.
Alkuperäinen käyttö:  rottakoira
Nykyinen käyttö:  seura- ja rottakoira
Elinikä:  n. 15 vuotta
Muita nimityksiä:  AHT, American Hairless Terrier, ameerika karvutu terjer
FCI-luokitus:  ei FCI-rotu SKL: ryhmä 3 Terrierit alaryhmä 1 Isot ja keskikokoiset terrierit #916
Ulkonäkö
Paino:  useimmiten 6–10 kg
Säkäkorkeus:  30,5–40,5 cm.
Väritys:  mikä tahansa paitsi albiino ja merle - yleensä läikikäs iho
Amerikankarvatonterrieri (engl. American Hairless Terrier) on yhdysvaltalainen koirarotu. Sillä ei ole FCI:n tunnustusta, mutta Suomen Kennelliitto on hyväksynyt sen roduksi vuonna 2016.
Ulkonäkö

Kaikki värit ja väriyhdistelmät albiinoa ja merleä lukuun ottamatta sallitaan; yleensä iho on läikikäs yhtenäisellä taustavärillä ja pisamat tai läikät vastavärillä[lähde? ]. Pisamat suurenevat iän myötä ja ihon väri tummenee auringon vaikutuksesta.[lähde? ] Ihanteellinen säkäkorkeus vaihtelee 30,5–40,5 cm välillä.
Ulkonäkö > Karvallinen muunnos

Amerikankarvatonterrierejä esiintyy myös karvallisena muunnoksena. Sen karvapeite on lyhyt, sileä, tiheä ja kiiltävä; "epätäydellinen karvapeite" luetaan vakavaksi virheeksi.
Karvaton, valko-soopeli
Karvaton, blue&tan
Karvaton, tricolor
Karvallinen, black&tan
Luonne ja käyttäytyminen

Amerikankarvatonterrieri on energinen ja valpas koira, jonka älykkyys ja uteliaisuus tekevät siitä helpon koulutettavan. Se on poikkeuksellisen ystävällinen kumppani, joka tulee hyvin toimeen lasten, toisten koirien ja jopa kissojen kanssa. Pennun riittävää sosiaalistamista ja nuoren aikuisen kouluttamisen tärkeyttä ei kuitenkaan tule koskaan riittävästi korostettua. Rotu nauttii ihmisen seurasta ja osallistuu mielellään ihmiskumppaninsa kaikkiin toimiin.[lähde? ]
Alkuperä

Vuonna 1972 amerikanrottaterrieri-pentueeseen syntyi karvaton pentu, joka nimettiin Josephineksi. Se oli käytännössä ensimmäinen tämän uuden, karvattoman seurakoirarodun edustaja. Sen omistajat Edwin ja Willie Scott Louisianan Troutista astuttivat sen ja pitivät pentueesta itsellään karvattoman narttupennun, Gypsyn. Kahdeksan vuotta myöhemmin, periytettyään välillä useita täysin karvallisia pentueita, Josephine synnytti jälleen karvattoman narttupennun, Jemiman, sekä karvattoman urospennun, Snoopyn. Vuonna 1983 Snoopy astui kaikki sisaruksensa - joten lähtöpopulaatio oli sangen sisäsiittoinen.
Scottit perustivat Trout Creek -kennelin jalostaakseen karvatonta rotua eteenpäin. He pitivät koiristaan tarkkaa kirjaa ja perustivat myös American Hairless Terrier Association:n.
Amerikankarvatonterrierin esi-isät rottaterrierit (nykyinen amerikanrottaterrieri) on jalostettu metsästystä ja pikkujyrsijöiden torjuntaa ajatellen, mutta amerikankarvatonterrierin karvattomuus tekee siitä melko sopimattoman metsästystarkoitukseen. Kuitenkin sillä on edelleen melko vahva metsästysvietti. Saalistusviettiä voi käyttää hyväksi harrastuksissa, muun muassa agilityssä ja viehejuoksussa.[lähde? ]
Karvattomuus on luonnollinen mutaatio koirakannoissa. Useissa eri roduissa tavataan karvattomia yksilöitä. Perunkarvatonkoira samoin kuin meksikonkarvatonkoira ovat säilyneet vuosituhansia karvattominakin – eli kyseessä ei ole kannan degeneroituminen.[lähde? ]
Alkuperä > Risteytys

AHT:n ja amerikanrottaterrierin risteyttäminen on sallittua, mikä on erittäin tärkeää geenipohjan monimuotoisuuden säilyttämiseksi. Karvalliset AHT:t ovat kannalle erittäin arvokkaita. AHT:n karvattomuus periytyy resessiivisesti eli kummankin vanhemmista on kannettava karvattomuusgeeniä, ja sellaisen alleelin on ohjauduttava pennulle, jotta se syntyy karvattomana. Kahden karvattoman vanhemman jälkeläiset ovat aina karvattomia.[lähde? ]
Hoito

Karvattomana rotuna erityisesti vaaleat amerikankarvatonterrierit vaativat kesällä suojaa auringolta - eli aurinkosuojavoidetta tai ehkä vielä suositeltavammin T-paita suojaamaan palamiselta aurinkoisilla kesäkeleillä. Talvella amerikankarvatonterrieri puetaan lenkille lämpöiseen haalariin ja tossuihin. Myös esimerkiksi häntä on suojattava pakkaselta. Paleltumat voivat aiheuttaa koiralle pysyviä vaurioita ja kipuja.[lähde? ]
Allergia ja karvatonterrieri

Karvaton amerikankarvatonterrieri soveltuu useille koira-allergisille, koska koiran ihosta irtoava hilse ei pakkaannu karvaan ja pöllähtele sieltä ajoittain. AHT:n iho on luonnostaan kosteampi/rasvaisempi kuin muiden karvattomien rotujen. Allergisissa ihmisissä useimmiten tapahtuu siedättymistä, sillä allergeenejä vapautuu rodusta hyvin maltillisesti.[lähde? ]
Aiheesta muualla

Wikimedia Commonsissa on kuvia tai muita tiedostoja aiheesta .
Suomen Amerikankarvatonterrierit ry
American Hairless Terrier Association (englanniksi)
United Kennel Club (englanniksi)
Karvallinen amerikankarvatonterrieri
Bowling Green (Ohio)

| Bowling Green |
| --- | --- |
 Bowling Greenin keskusta

 Koordinaatit: 41°22′26″N, 83°39′3″W 
Valtio:  Yhdysvallat
Osavaltio:  Ohio
Piirikunta:  Wood
Pinta-ala:  
 – Kokonaispinta-ala:  32.66 km²
 – Josta vettä:  0.13 km² (0.40 %)
Korkeus:  212 m
Väkiluku (2010):  30 028
 – Väestötiheys:  923.1 as./km²
Aikavyöhyke:  UTC-5 (kesäaika UTC-4)
Lempinimi::  BG, Pull Town, USA
Infobox OKVirheellinen NIMI-arvo: 
Bowling Green on kaupunki Woodin piirikunnassa, Ohion osavaltiossa, Yhdysvalloissa. Kaupungin väkiluku oli vuoden 2010 väestönlaskennassa 30 028. Kaupungissa sijaitsee Bowling Greenin osavaltionyliopisto.
Kuvia kaupungista

Bowling Greenin osavaltionyliopisto
Doyt Perry Stadium, joka kuuluu yliopistoille
Saint Aloysius Church -kirkko
Aiheesta muualla

Kuvia tai muita tiedostoja aiheesta Bowling Green (Ohio) Wikimedia Commonsissa
Bill Bottrell

| Bill Bottrell> Henkilötiedot |
| --- | --- |
Syntynyt: 27. lokakuuta 1952 (ikä 71) Yhdysvallat
Ammatti:  musiikkituottaja, sanoittaja, muusikko
Aiheesta muualla
www.billbottrell.com
  [ Muokkaa Wikidatassa ] [ ohje ]  
Bill Bottrell (s. 27. lokakuuta 1952 Yhdysvallat) on yhdysvaltalainen musiikkituottaja, sanoittaja sekä muusikko. Hänet tunnetaan yhteistyöstään artistien Michael Jackson ja Sheryl Crow kanssa.
Diskografia

1981: ”Hold on Tight” – Electric Light Orchestra
1983: ”Secret Messages” – Electric Light Orchestra
1984: ”Victory” – The Jacksons (Grammy-palkinto)
1986: ”Balance of Power” – Electric Light Orchestra
1987: ”Bad” – Michael Jackson (Grammy-ehdokkuus)
1987: ”Aliens Ate My Buick” – Thomas Dolby (Grammy-ehdokkuus)
1988: ”Like a Prayer” ” Madonna (Grammy-ehdokkuus)
1988: ”Traveling Wilburys Vol. 1” – Traveling Wilburys
1988: ”Streetwalker” – Michael Jackson (julkaistu vuonna 2001)
1989: ”Full Moon Fever” – Tom Petty
1989: ”Monkey Business” – Michael Jackson (julkaistu vuonna 2006)
1990: ”Dick Tracy” – Madonna
1990: ”Toy Matinee” – Toy Matinee
1990: ”Truth or Dare” – Madonna (Grammy-ehdokkuus)
1991: ”Dangerous” – Michael Jackson (Grammy-palkinto)
1991: ”Black or White” – Michael Jackson
1991: ”Give In to Me” – Michael Jackson
1991: ”Who Is It” – Michael Jackson
1991: ”No Soul No Strain” – Wire Train
1992: ”Triage” – David Baerwald
1993: ”Tuesday Night Music Club” – Sheryl Crow (Grammy-ehdokkuus)
1994: ”When I Woke” – Rusted Root
1995: ”Earth Song” – Michael Jackson
1995: ”In Flight” – Linda Perry
1996: ”Sheryl Crow” – Sheryl Crow (Grammy-ehdokkuus)
1997: ”Restless Heart” – Tex Beaumont
1999: ”I Am Shelby Lynne” – Shelby Lynne (Grammy-ehdokkuus)
2000: ”Surrender” – Tom Petty and the Heartbreakers
2000: ”The House We Built” – Alisha’s Attic
2000: ”Songs from the West Coast” – Elton John
2000: ”Welcome to My Party” – Rusted Root
2002: ”Class of Dude” – The Stokemen
2002: ”Rise” – Kim Richey
2003: ”Free” – Luan Parle
2004: ”Liam Titcomb” – Liam Titcomb
2004: ”Benji Huges” – Benji Hughes
2004: ”The Battle for Everything” – Five for Fighting
2005: ”Annie Stela” – Annie Stela
2005: ”Sierra Swan” – Sierra Swan
2005: ”Black Cadillac” – Rosanne Cash
2006: ”Bird on a Wire” – Toby Lightman
2006: ”On the Jungle Floor” – Van Hunt
2007: ”Ex-Sensitive” – Ben Jelen
2008: ”Detours” – Sheryl Crow
Aiheesta muualla

Bill Bottrellin viralliset kotisivut (englanniksi)
Caledonia-luokka

| Caledonia |
| --- | --- |


Tekniset tiedot
Pituus:  62 m (tykkikansi) 52,10 m (köli) laajarunkoiset: 62,624 m (tykkikansi) 51,97 m (köli)
Leveys:  16,31 m laajarunkoiset: 16,61 m
Syväys:  7,06 m
Koneteho:  täystakiloitu purjealus
Aseistus
Meritorjunta:  tykkikansi: 32 × 32 naulan tykkiä keskikansi:34 × 24 naulan tykkiä ylempi tykkikansi: 34 × 18 naulan tykkiä puolikansi: 6 × 12 naulan ja 10 × 32 naulan karronadia etukansi:2 × 12 naulan ja 2 × 32 naulan karronadia takakansi:2 × 18 naulan karronadia
Caledonia-luokka oli Britannian kuninkaallisen laivaston yhdeksän Sir William Rulen suunnitteleman 120-tykkisen ensimmäisen luokan linjalaivan muodostama alusluokka.
Suunnittelu

Luokan kolmen ensimmäisen aluksen aseistus oli yhtenevä lukuun ottamatta  takakannen kahdesta kuuteen 18 naulan karronadiin lisättyä aseistusta. Neljännen aluksen aseistus muutettiin korvaamalla kaksi alimman tykkikannen 32 naulan tykeista 68 naulan karronadeilla. Kaikki keskimmäisen ja ylimmän tykkikannen muutettiin 32 naulan karronadeiksi samoin kuin puolikannen neljä 12 naulaistakin. Loput kaksi puolikannen 12 naulaista korvattiin 18 naulan karronadeilla samoin kuin etukannen 12 naulaiset. Takakannen karronadit poistettiin. Loput viisi hieman laajempi runkoista alusta aseistettiin kuten HMS Royal George.
Alukset

Luokan kymmenes alus (HMS Royal Frederick) tilattiin 29. lokakuuta 1827. Sen tilaus muutettiin 1833 Sir William Symondsin suunnittelemaan Queen-luokkaan. HMS Caledoniaa lukuun ottamatta luokan alukset muutettiin höyrykäyttöisiksi 1850-luvulla.
| Nimi | Telakka | Tilattu | Vesille | Valmis | Kohtalo |
| --- | --- | --- | --- | --- | --- |
| HMS Caledonia | Plymouthin telakka | 1. tammikuuta 1805 | 25. kesäkuuta 1808 |  | romutettu 1875 |
| HMS Britannia | Plymouth | joulukuu 1813 | 20. lokakuuta 1820 |  | romutettu 1869 |
| HMS Prince Regent | Chathamin telakka | 17. heinäkuuta 1815 | 12. huhtikuuta 1823 |  | romutettu 1873 |
| HMS Prince Regent | Chatham | kesäkuu 1823 | 22. syyskuuta 1827 |  | romutettu 1875 |
| HMS Neptune | Portsmouthin telakka | tammikuu 1827 | 22. syyskuuta 1832 |  | myyty 1875 |
| HMS Royal William | Pembroken telakka | lokakuu 1825 | 2. huhtikuuta 1833 |  | tuhoutunut tulipalossa 1899 |
| HMS Waterloo | Chatham | maaliskuu 1827 | 10. kesäkuuta 1833 |  | tuhoutunut tulipalossa 1918 |
| HMS St. George | Plymouth | toukokuu 1827 | 27. elokuuta 1840 |  | myyty 1883 |
| HMS Trafalgar | Woolwichin telakka | marraskuu 1829 | 21. kesäkuuta 1841 |  | myyty 1906 |
Bob Marley: One Love

| Bob Marley: One Love |
| --- | --- |

Ohjaaja:  Reinaldo Marcus Green
Käsikirjoittaja:   Terence Winter  Zach Baylin  Frank E. Flowers  Reinaldo Marcus Green 
Tuottaja:   Robert Teitel  Dede Gardner  Jeremy Kleiner  Ziggy Marley  Rita Marley  Cedella Marley 
Kuvaaja:  Robert Elswit
Leikkaaja:  Pamela Martin
Valmistustiedot
Valmistusmaa:   Yhdysvallat
Tuotantoyhtiö:  Plan B Entertainment Tuff Gong
Levittäjä:  Paramount Pictures UIP-Dunafilm
Ensi-ilta:   2024-02-1616. helmikuuta 2024 (Suomi)  
Kesto:  107 minuuttia
Alkuperäiskieli:  englanti
Tuotto:  176 766 565 dollaria (koko maailma)
Katsojat:  22 241 (Suomi)
Aiheesta muualla
IMDb
Elonet
AllMovie
Infobox OKNimi-testi OK: 
Bob Marley: One Love on vuonna 2024 ensi-iltansa saanut yhdysvaltalainen musikaalielokuva, joka perustuu jamaikalaisen muusikon Bob Marleyn elämään. Elokuvan ohjasi Reinaldo Marcus Green, ja sen pääroolissa näyttelee Kingsley Ben-Adir.
Rooleissa

| 0 | 1 | 2 |
| --- | --- | --- |
|  Kingsley Ben-Adir  | … |  Bob Marley   |
|  Lashana Lynch  | … |  Rita Marley   |
|  James Norton  | … |  Chris Blackwell  |
Vastaanotto

Helsingin Sanomien elokuvakriitikko Leena Virtanen antoi elokuvalle kolme tähteä viidestä. Hän kuvaili elokuvan tarinaa "rutiinimaiseksi" ja Ben-Adirin roolisuoritusta "varovaiseksi ja sävyttömäksi". Demokraatin kriitikko Jukka Sammalisto antoi kaksi tähteä viidestä ja sanoi elokuvan olevan "tavallinen elämäkertalöysäily". Episodin kriitikko Hannu Liekso antoi myös kaksi tähteä viidestä ja totesi elokuvan olevan "uskomattoman tylsä ja puiseva sikermä Bob Marleyn vaiheita, jotka eivät lopulta kosketa juuri lainkaan." Rotten Tomatoes -sivusto on kirjannut yhteensä 140 elokuva-arvostelua, joista 43 prosenttia on myönteisiä.
Aiheesta muualla

Bob Marley: One Love Internet Movie Databasessa (englanniksi)
Virallinen sivusto
Carlos Gouvêa Coelho

Carlos Gouvêa Coelho
Carlos Gouvêa Coelho (28. joulukuuta 1907 – 7. maaliskuuta 1964) oli brasilialainen roomalaiskatolinen arkkipiispa. Hänet vihittiin papiksi 9. helmikuuta 1930 ja nimitettiin Nazarén hiippakunnan piispaksi 10. tammikuuta 1948. Piispaksi vihkiminen seurasi 2. toukokuuta. Pääkonsekraattorina toimi Moisés Ferreira Coelho, jota avustivat João da Matha de Andrade e Amaral ja José de Medeiros Delgado.
14. joulukuuta 1954 Gouvêa Coelho nimitettiin Niteróin hiippakunnan (ylennetty arkkihiippakunnaksi 26. maaliskuuta 1960) ja 23. huhtikuuta 1960 Olinda e Recifen arkkihiippakunnan johtoon. Gouvêa Coelho osallistui Vatikaanin toiseen kirkolliskokoukseen 1960-luvulla ja kuoli 56-vuotiaana vuonna 1964.